**РАЙОННА ИЗБИРАТЕЛНА КОМИСИЯ 04-ВЕЛИКО ТЪРНОВО ЗА ИЗБОРИТЕ ЗА НАРОДНИ ПРЕДСТАВИТЕЛИ НА 02 ОКТОМВРИ 2022 г.**

**П Р О Т О К О Л № 21**

 Днес, 02.10.2022 г. – 16.25 ч. Районна избирателна комисия - Велико Търново се събра на редовно заседание в състав:

 Председател: Николай Красимиров Илиев

 Зам.-председател: Силвия Дечева Дечева

 Членове:

1. Благой Христов Златанов
2. Йоана Александрова Иванова
3. Пламен Веселинов Костадинов
4. Ирена Петкова Стасинопулу
5. Николинка Красимирова Митева

 Комисията има необходимия кворум за вземане на решения. Председателят предложи на присъстващите членове на комисията заседанието да се проведе при следния дневен ред, а именно:

1. *Жалба за недопускане по настоящ адрес;*
2. *Разни.*

 Комисията единодушно прие така предложения дневен ред. Пристъпи се към разглеждане на точките от приетия дневен ред.

 Председателят на комисията предложи за гласуване следния проект на решение:

**„РЕШЕНИЕ**

**№ 329**

**гр. Велико Търново, 02.10.2022г.**

ОТНОСНО: Жалба с вх. № 502/02.10.2022 г. – 16:20 ч. от Мелина Миленова Попова

Постъпила е Жалба под вх. номер вх. № 502/02.10.2022 г. – 16:20 ч., заведен в регистъра на РИК-В. Търново, в която се излагат твърдения за невъзможност за упражняване правото на глас в СИК № 62, помещаваща се в СУ „Георги С. Раковски“ гр. Велико Търново.

Жалбоподателката лично е посочила в жалбата си, че е с постоянен адрес в гр. Кюстендил, че няма настоящ адрес на територията на община Велико Търново, но понеже е млада и ангажирана със ситуацията в държавата и притежава магистърска степен в областта на образованието, следва да и бъде дадена възможност да упражни правото си на глас

 Подадената жалба е принципно недопустима, но и разгледана по същество е неоснователна.

 Съгласно действащото законодателство е недопустимо лицето да бъде дописано в избирателния списък т.к. по отношение на нея не са налице предпоставките на закона. Избирателите в Република България се вписват в списъка по постоянен адрес. Налице е хипотеза за гласуване по настоящ адрес, в случай че същия не съвпада с постоянния адрес при подадено нарочно заявление в срок до 14 дни преди изборния ден. Настоящата ситуация обаче е вън от горните хипотези, поради което правилно СИК е отказала да допусне лицето да гласува.

Предвид горното, Районна избирателна комисия - Велико Търново, на основание чл. 72, ал. 1, т. 20 от Изборния кодекс

 **Р Е Ш И:**

Оставя Жалба с вх. № 502/02.10.2022 г. – 16:20 ч. от Мелина Миленова Попова като неоснователна.

Настоящото решение подлежи на обжалване в тридневен срок от по-късното по ред обявяване/публикуване пред ЦИК - гр. София.

Комисията гласува, както следва:

 Председател: Николай Красимиров Илиев – за

 Зам.-председател: Силвия Дечева Дечева – за

 Членове:

1. Благой Христов Златанов - за
2. Йоана Александрова Иванова - за
3. Пламен Веселинов Костадинов - за
4. Ирена Петкова Стасинопулу - за
5. Николинка Красимирова Митева - за

Решението беше взето в 16.26 ч.

Председателят закри заседанието в 16.26 ч.

 **Председател:**

 / Николай Илиев /

**За секретар:**

 / Зам.-председател-Силвия Дечева Дечева/